LĪGUMS Nr. B3-2020/_____
par darba apģērba un apavu piegādi
Rīgā, 
2020. gada ___. _____________

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, no vienas puses, un 

SIA AR Textil reģistrācijas Nr.42103092266 , juridiskā adrese Antenas iela 5, Rīga LV-1004 (turpmāk – Piegādātājs), kuru saskaņā ar statūtiem pārstāv valdes loceklis Andris Roze , no otras puses, abi kopā turpmāk – Puse (-es),

pamatojoties uz Pasūtītāja rīkotā iepirkuma „Darba apģērba un apavu iegāde”, identifikācijas Nr. RAKUS 2020/06M (turpmāk – Iepirkums), rezultātiem noslēdz šādu līgumu (turpmāk – Līgums): 

1. LĪGUMA PRIEKŠMETS

1.1.  
Pasūtītājs atbilstoši Līguma pielikumam Nr.1 „Tehniskā specifikācija – finanšu piedāvājums” pasūta un apmaksā, bet Piegādātājs piegādā darba apģērbu un apavus (turpmāk – Prece) atbilstoši Līguma noteikumiem (tostarp Līguma pielikumam Nr.1 „Tehniskā specifikācija”) un saskaņā ar Latvijas Republikā spēkā esošajiem normatīvajiem aktiem.
1.2.  
Līguma pielikumā Nr.1 ir norādīts Preces prognozējamais apjoms 3 (trīs) gadiem. Tas nozīmē, ka Pasūtītājs pēc saviem ieskatiem pasūta tādu Preču daudzumu, kāds ir nepieciešams tā darbības nodrošināšanai, un Piegādātājam nav tiesību par to izteikt pretenzijas.
2. LĪGUMA SUMMA UN NORĒĶINU KĀRTĪBA

2.1.  
Līguma summa ir līdz 11 742,00 EUR (vienpadsmit tūkstoši septiņi simti četrdesmit divi euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 

2.2.  
Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā Nr.1, Piegādātājam ir pienākums piegādāt šīs Preces par akciju cenām, nevis Iepirkumā piedāvātajām cenām.
2.3.  
Līguma pielikumā Nr.1 noteiktās Preces cenas nevar tikt paaugstinātas. Šajā cenā ir iekļauti visi transporta, iepakošanas un muitas izdevumi, kā arī visas nodevas un nodokļi, izņemot PVN.
2.4.  
PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.

2.5.  
PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.

2.6.  
Pasūtītājs veic samaksu Piegādātājam 30 (trīsdesmit) kalendāro dienu laikā pēc Līguma 3.5.punktā norādītās preču pavadzīmes-rēķina saņemšanas. 

2.7.  
Samaksu Pasūtītājs veic ar pārskaitījumu uz Piegādātāja Līgumā norādīto bankas kontu.

2.8.  
Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. PRECES PASŪTĪŠANA UN PIEŅEMŠANA
3.1.  
Pasūtītājs Preci pasūta sazinoties telefoniski un pa e-pastu ar Līgumā norādīto Piegādātāja kontaktpersonu un norādot konkrētu Preci un tās daudzumu.

3.2.  
Piegādātājs piegādā Preci ne vēlāk kā 7 (septiņu) darba dienu laikā no pasūtījuma izdarīšanas brīža, ja vien Puses konkrētajā pasūtījumā nav vienojušās citādi.
3.3.  
Prece tiek piegādāta uz Pasūtītāja stacionāru „Gaiļezers”, Hipokrāta ielā 2, Rīgā. 
3.4.  
Preces piegādi, izkraušanu un novietošanu Līguma 3.3.punktā noteiktajā piegādes vietā nodrošina Piegādātājs, izmantojot savu transportu un darbaspēku.
3.5.  
Pieņemot Preci, Pasūtītājs pārbauda Preces kvalitāti un atbilstību Līgumam. Prece uzskatāma par piegādātu brīdī, kad Puses paraksta preču pavadzīmi-rēķinu. 
4. PIEGĀDĀTĀJA PIENĀKUMI UN TIESĪBAS
4.1.  
Piegādātāja pienākumi:

4.1.1. piegādāt Preci atbilstoši Līgumā noteiktajam un Preces ražotāja noteiktajai komplektācijai;
4.1.2. ievērot Latvijas Republikā noteiktās normatīvo aktu prasības attiecībā uz piegādājamām Precēm;
4.1.3. Preču piegādes laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, u.tml;
4.1.4. izpildīt citas Līgumā un tā pielikumos noteiktās prasības;
4.1.5. nodrošināt Līguma pielikumā Nr.1 norādīto atlaidi precēm, kuras nav iekļautas šī Līguma pielikumā Nr.1.
4.2. 
Piegādātāja tiesības:

4.2.1. 
saņemt no Pasūtītāja tā rīcībā esošu informāciju, kas nepieciešama Līguma saistību izpildei;

4.2.2. 
par kvalitatīvu Līguma noteikumu izpildi saņemt Līgumā noteikto samaksu;

4.2.3.
Līgumā noteiktos gadījumos saņemt no Pasūtītāja līgumsodu.
5. PASŪTĪTĀJA TIESĪBAS UN PIENĀKUMI

5.1. 
Pasūtītāja pienākumi:

5.1.1. 
sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;

5.1.2. 
pieņemt Preci, kas piegādāta atbilstoši Līguma noteikumiem un Latvijas Republikā spēkā esošajiem normatīvajiem aktiem;

5.1.3. 
veikt Līgumā noteikto samaksu Piegādātājam par kvalitatīvu Līguma noteikumu izpildi.
5.2.
Pasūtītāja tiesības:
5.2.1. 
saņemt informāciju no Piegādātāja par Līguma izpildes gaitu un citiem Līguma izpildes jautājumiem;
5.2.2.
nepieņemt Preci, kas piegādāta, neievērojot Līguma noteikumus vai Latvijas Republikā spēkā esošos normatīvos aktus;
5.2.3. 
Līgumā noteiktos gadījumos saņemt no Piegādātāja līgumsodu.
6. KVALITĀTE, GARANTIJAS UN TRŪKUMU NOVĒRŠĀNA
6.1.  
Piegādātājs nodrošina piegādātajai Precei - apaviem 24 (divdesmit četru) mēnešu garantiju no Līguma 3.5. punktā noteiktās preces pavadzīmes-rēķina abpusējas parakstīšanas brīža.
6.2.  
Piegādātājs garantē, ka piegādātā Prece ir jauna, nelietota un atbilst visām Pasūtītāja Līguma pielikumā Nr.1 noteiktajām tehniskajām prasībām, kā arī visu to normatīvo aktu prasībām, kas uz to attiecas.

6.3.  
Piegādātājs garantē piegādātās Preces atbilstību un kvalitāti lietošanas termiņa laikā atbilstoši tehniskajā specifikācijā un normatīvajos aktos noteiktajam, ja Pasūtītājs ir ievērojis Preces ražotāja noteiktos uzglabāšanas un lietošanas noteikumus.
6.4.  
Ja, pieņemot jauno Preci, kā arī pēc Preces pieņemšanas, tiek konstatēts (t.sk., neatbilstību konstatē valsts vai pašvaldības kontrolējošā institūcija), ka Prece nav atbilstoša Pasūtītāja vai normatīvo aktu prasībām, Pasūtītājs par konstatētajiem pārkāpumiem sastāda pretenziju aktu, kuru iesniedz Piegādātājam. Pasūtītājs pretenziju aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam pretenziju aktā norādītie trūkumi uz sava rēķina jānovērš pretenziju aktā norādītajā termiņā, kas nevar būt garāks par 2 (divām) darba dienām. Pretenziju aktā norādītais trūkumu, bojājumu un neatbilstību novēršanas termiņa skaitījums sākas no pretenziju akta saņemšanas dienas. Pretenziju akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā.
6.5.  
Pēc trūkumu novēršanas Pasūtītājs atkārto Līguma 3.5.punktā minēto pārbaudi.
6.6.  
Ja Piegādātājs neatzīst pretenziju aktā minētos trūkumus, Piegādātājam 2 (divu) darba dienu laikā pēc pretenzijas akta saņemšanas rakstveidā jāiesniedz Pasūtītājam motivēts atteikums. Ja Puses nespēj vienoties, strīdu izšķir abu Pušu neatkarīgs eksperts, kurš sniedz Pusēm saistošu atzinumu. Eksperta pieaicināšanas izdevumus sedz tā Puse, kuras viedoklim eksperts nav piekritis.
6.7. PUŠU ATBILDĪBA UN DOMSTARPĪBU RISINĀŠANAS KĀRTĪBA

6.8.  
Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
6.9.  
Ja Pasūtītājs kavē Līguma 2.5.punktā noteikto maksājuma termiņu, Piegādātājam ir tiesības saņemt no Pasūtītāja līgumsodu 0,05% (nulle, komats, nulle, pieci procenti) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.

6.10.  
Par Līguma 3.2.punktā, 6.4.punktā, kā arī par 6.6.punktā noteikto pienākumu izpildes kavējumu Pasūtītājam ir tiesības saņemt no Piegādātāja līgumsodu 0,05% (nulle, komats, nulle, pieci procenti) apmērā no Līguma summas, kas noteikta Līguma 2.1.punktā, par katru nokavēto dienu, bet ne vairāk kā 10% (desmit procenti) apmērā no Līguma summas.
6.11.  
Līguma 8.5.punktā (izņemot Līguma 8.5.5.apakšpunktu) noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.
6.12.  
Ja Piegādātājs atsakās piegādāt Preci, Pasūtītājs ir tiesīgs pieprasīt soda naudu 10% (desmit procenti) apmērā no pasūtījuma summas, par katru piegādes atteikumu.

6.13.  
Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
6.14.  
Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

6.15.  
Visu risku attiecībā uz Preces bojājumu vai bojāeju līdz pavadzīmes-rēķina abpusējai parakstīšanai nes Piegādātājs.
6.16.  
Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
7. LĪGUMA SPĒKĀ ESAMĪBAS NOSACĪJUMI

7.1.  
Līgums stājas spēkā ar tā abpusējas parakstīšanas brīdi un ir spēkā līdz savstarpējo saistību pilnīgai izpildei. 

7.2.  
Preces piegādes laiks – 3 (trīs) gadi.
7.3.  
Ja 3 (trīs) gadu laikā no Līguma spēkā stāšanās dienas nav izlietota visa Līguma 2.1.punktā noteiktā summa un jauna iepirkuma rezultāti attiecībā uz šī Līguma priekšmetu nav izsludināti, Puses ir tiesīgas turpināt līdz pilnas Līguma summas izlietojumam. Līguma darbības termiņš tiek pagarināts līdz pilnīgas līgumsummas izlietojumam bez atsevišķas rakstveida vienošanās slēgšanas nemainot Līguma pielikumā Nr.1 norādīto Preču izcenojumus.
7.4.  
Līgums var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
7.5.  
Pasūtītājam ir tiesības nekavējoties, rakstiski informējot Piegādātāju, vienpusēji izbeigt Līgumu, ja Piegādātājs(-am):
7.5.1. atsakās piegādāt Preci;
7.5.2. atsakās piegādāt Preci par Līguma cenām;

7.5.3. divas vai vairāk reizes nepiegādā Preci Līgumā noteiktajā termiņā;

7.5.4. piegādā Preci neatbilstoši Līgumam, un par to ir sastādīti divi vai vairāk pretenziju akti;

7.5.5. vairs nav neieciešama turpmāka Preces piegāde.
7.6.  
Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
8. NEPĀRVARAMA VARA

8.1.  
Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

8.2.  
Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde, kā arī nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

8.3.  
Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otra Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

8.4.  
Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
9. CITI NOTEIKUMI

9.1.  
Kontaktpersonas šī Līguma saistību izpildei:
9.1.1. no Pasūtītāja puses: Valentīna Makuševa, Tehniskā atbalsta nodaļas stacionāra „Gaiļezers” vadītāja, mob. tālr. +371 26863096, e-pasts: valentina.makuseva@aslimnica.lv.
9.1.2. no Piegādātāja puses ir Sandra Verro, tirdzniecības vadītāja , tālr. +371 29406475, e-pasts: sandra.verro@artextil.lv .
9.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

9.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.

9.4. Ja kādai no Pusēm tiek mainīta atrašanās vieta, banku rekvizīti, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
9.5. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
9.6. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.

9.7. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.

9.8. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
9.9.  
Līgums sastādīts uz 6 (sešām) lapām 2 (divos) eksemplāros. Katram Līguma eksemplāram pievienots pielikums Nr.1 „Tehniskā specifikācija – finanšu piedāvājums” uz 4 (četrām) lapām.
9.10.  Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

10. PUŠU REKVIZĪTI UN PARAKSTI

	10.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

_____________________________

______________________________

______________________________

